Tiltale for bl.a. straffelovens § 276, færdselslovens § 117 d, stk. 2, jf. § 56, stk. 1, straffelovens § 293a mv. Påstand om fængselsstraf og konfiskation
Ret: Retten i Esbjerg (1. instans)
Faggruppe: Straffesag — Almindelig domsmandssag
Sagsemner: Formueforbrydelser;
Færdsel;
Narkotika;

RETTEN I ESBJERG

D O M

afsagt den 14. juni 2011

Rettens nr. 6-850/2011
Politiets nr. 4100-75117-00007-11

Anklagemyndigheden
mod
Tiltalte
CPR nr. (Født 1989)

Der har medvirket domsmænd ved behandlingen af denne sag.

Anklageskrift er modtaget den 22. marts 2011.

Tiltalte er tiltalt for overtrædelse af

1.
straffelovens § 276 - tyveri,
ved den 25. januar 2011 ca. kl. 01. 30, at være brudt ind i Hallen, Adresse 1 i
Område 1, ved By 1, og stjålet en kalender.

2.

straffelovens § 276 - tyveri,
ved i perioden fra den 24. januar 2011 kl. 12.00 til den 25. januar 2011 kl.
08.00, fra Adresse 2 i Skjern, at have stjålet en nummerplade med Reg. nr. 1
fra en Peugeot 406, der henstod parkeret.

3.

færdselslovens § 117 d, stk. 2, jf. § 56, stk. 1,
ved den 27. januar 2011 kl. 13.12 at have ført en uindregistreret Mazda 323 ad
Jægervej 3 i Skjern uden at have erhvervet kørekort.

4.

færdselslovens § 118, jf. § 72, stk. 1,
ved den 27. januar 2011 kl. 13.12 at have ført en Mazda 323 ad Jægervej i
Skjern, selv om køretøjet ikke var registreret i Danmark.

5.

bekendtgørelse om euforiserende stoffer § 27, stk. 1, jf. § 3, jf. bilag 1, liste B,
nr. 12,

Std 75284



side 2

ved den 3. februar 2011 kl. 11.20 på Adresse 3 i By 2 at have været i
besiddelse af 3,24 gram amfetamin til eget brug.

6.
lov om forbud mod visse dopingmidler § 4, stk. 1, jf. § 3, stk. 1 jf. §1, nr. 1 og
nr. 2, samt bekendtgørelse om euforiserende stoffer § 27, stk. 1, jf. § 3, jf.
bilag 1 liste B, nr. 113,
ved den 3. februar 2011 kl. 11.20 i Adresse 3 i By 2, at have været i besiddelse
af 6 stk. Ritalin kapsler, 8 stk. Strattera kapsler, 2. stk. Deca 300 10 ml.
ampuller samt 1 stk. Norditropin 10 mg, til eget brug.

7.
straffelovens § 293a - brugstyveri af motorkøretøj,
ved i tidsrummet fra den 15. december 2010 kl. 18.00 til den 16. december
2010 kl. 07.00, uberettiget at have benyttet Ford Escort med Stel nr. til kørsel
fra Bækmarksbro til Præstevejen i By 3, hvor bilen forulykkede.

8.

straffelovens § 276 - tyveri, jf. § 89
ved i perioden fra den 24. september 2010 kl. 13.30 til 27. september 2010 kl.
06.00, i forening med Person 1, at være brudt ind i Produktionskøkkenet
Åkanden, Kirkegade 3 i Tarm, og stjålet en GPS til en ukendt værdi.

9.

straffelovens § 293a - brugstyveri af motorkøretøj, jf. § 89 ved i perioden fra
den 24. september 2010 kl. 13.30 til 27. september 2010 kl. 06.00, i forening
med en ukendt medgerningsmand, uberettiget at have benyttet en Ford Transit
med Reg. nr. 2 til kørsel fra Tarm til Hemmet.

10.
Påtaleopgivet.

11.

straffelovens § 276 - tyveri,
ved den 14. januar 2011, i tidsrummet frem til ca. kl. 16.00, fra Adresse 4 i By
4, at have stjålet en nummerplade med Reg. nr. 3.

12.

færdselslovens § 117 d, stk. 2, jf. § 56, stk. 1,
ved den 14. januar 2011 ca. kl. 16.00, at have ført Mazda 323 ad



side 3

Engholmvej i Tarm uden at have erhvervet kørekort.

13.

færdselslovens § 118, jf. § 72, stk. 1,
ved den 15. januar 2011 ca. kl. 16.00, at have ført Mazda 323 ad Engholmvej i
Tarm, selv om køretøjet ikke var registreret i Danmark.

14.

straffelovens § 276 - tyveri,
ved den 8. februar 2011 kl. 19.15, i forening med Person 2, at være brudt ind i
sommerhuset, Ferieland, Adresse 5 i Område 2
ved By 5 og stjålet to fladskærme, en bærbar pc og et Canon kamera, til
ukendt samlet værdi.

15.

straffelovens § 276 - tyveri,
ved i perioden fra den 5. februar 2011 kl. 16.00 til den 11. februar 2011 kl.
13.00, at være brudt ind i et fritidshus på Adresse 6, Område 2
ved By 5, og stjålet en 40" Samsung fladskærm og en Sony Playstation 2.

Påstande

Anklagemyndigheden har nedlagt påstand om fængselsstraf.

Der er endvidere i medfør af retsplejelovens § 75, stk. 2, nr. 1 nedlagt på-stand
om konfiskation af 6 stk. Ritalin kapsler, 8 stk. Strattera kapsler, 2 stk. Deca
300 10 ml ampuller samt 1 stk. Norditropin 10 mg.

Tiltalte har nægtet sig skyldig i forhold 1, 8 og 9, men i øvrigt erkendt sig
skyldig.

Sagens oplysninger

Tiltalte, har ad forhold 1 efter at have fået oplæst sin forklaring fra retsmødet
9. marts 2011, som det fremgår af retsbogen derfra side 2, vedstået denne
forklaring. Supplerende har han forklaret, at han sam-lede kalenderen op i
nærheden af Borris. Han husker ikke hvornår. Han tror, han havde den nogle
dage, måske op til 4 dage. Der var ingen hensigt med at samle den op.

Afhørt om, hvorfor han ikke afleverede den til politiet, har han forklaret, at
han ikke forinden havde mødt politiet.

Ad forhold 2 har han forklaret, at han manglede nummerplader og så tog nogle
fra en bil. Han var alene om dette. Han husker ikke, hvor længe han



side 4

havde dem.

Ad forhold 3 har han forklaret, at han ikke har haft kørekort.

Ad forhold 4 har han forklaret, at det er hans bil. Den har ikke i hans ejertid
været indregistreret.

Ad forhold 5 har han forklaret, at han ikke husker, hvorfra han havde amfe-
taminen. Det var til eget brug, men han bruger ikke fast amfetamin.

Ad forhold 6 har han forklaret, at det alt sammen var til eget forbrug. Han
ønsker ikke at oplyse, hvor han havde det fra.

Ad forhold 7 har tiltalte, efter at have fået oplæst sin forklaring fra retsmødet
den 9. marts 2011, som den fremgår af retsbogen side 2 derfra, vedstået den-
ne forklaring.

Ad forhold 8 har tiltalte, efter at have fået oplæst sin forklaring fra retsmødet
den 9. marts 2011, som den fremgår af retsbogen side 2 derfra, vedstået den-
ne og forklaret, at det var sådan det foregik.

Supplerende har han forklaret, at han havde haft den pågældende GPS i lang
tid, måske ca. 1 måned. Han husker ikke, hvad han betalte for den. Han skulle
bruge den selv til at finde vej med.

I forbindelse med købet spurgte han Person 1, om den var stjålet, hvilket
Person 1 benægtede. Han fik ingen kvittering. Tiltalte fik den blot sammen
med lader og holder, men uden æske.

Afhørt om, hvorvidt han havde mistanke om tyveri, når han spurgte, om den
var stjålet, har han forklaret, at han kun spurgte, om den var stjålet for at væ-re
sikker. Han har aldrig været det pågældende sted sammen med Person 1. Først
efterfølgende er han blevet klar over, at Person 1 havde lavet indbrud-det.
Endelig har han forklaret, at han ikke har brugt biler, som Person 1 har
overdraget til ham.

Ad forhold 9 har han forklaret, at han intet kender til den pågældende bil.

Ad forhold 11 har han forklaret, at han ikke kendte ejeren af bilen. Det var et
tilfælde, at han valgte at stjæle nummerplader fra netop denne bil.

Ad forhold 12 og 13 har han forklaret, at der kun er tale om en kørsel, nem-lig
den 14. januar 2011.

Ad forhold 14 har tiltalte vedstået forklaringen fra grundlovsforhøret den 9.
februar 2011, som det fremgår af retsbogen herfra side 1-2.



side 5

Ad forhold 15 har tiltalte ikke ønsket at forklare yderligere om indbruddet,
men alene forklaret, at det er rigtigt.

Vidne 1 har som vidne ad forhold 1 forklaret, at han er skydele-der sammen
med Person 3, og at de var ved skydebanen i Skjern, da kollegaen, Person 3
bemærkede en hvid Mazda 323 komme kørende. Han gav udtryk for, at han
kendte den og føreren, og ønskede at tale med ham. De kørte efter bilen og tog
oplysning på nummerpladerne, der viste sig at være stjålne. Bilen var
parkerede ved firmaet T Hansen, hvorfra føreren af bilen kom ud. Vidnet
husker ikke, om føreren, tiltalte, dér erkendte at have stjålet nummerpladerne.
Vidnets kollega ønskede at kigge nærmere i bilen og fandt så den omhandlede
kalender i handskerummet. Føreren gav udtryk for, at han intet kendte til
denne.

Vidne 2 har som vidne ad forhold 1 forklaret, at hun er ansat som Stilling ved
Hallen. Det er korrekt, at der var indbrud den 25. januar 2011. På det tidspunkt
opholdt hun sig hjemme i sit hus, der ligger ca. 500 meter fra hallen skråt
overfor. Efter at være blevet alarmeret telefonisk om indbrud, så hun fra sit
vindue en lys bil køre derfra. Hun kunne ikke se nogen personer i bilen, kan
kun sige, den var lys. Den kørte stærkt mod By 1 eller By 6.

Afhørt herom, har hun forklaret, at det kan være en bil, der blot kørte forbi
hallen. Ved indbruddet fik hun stjålet en adressebog, som hun senere har få-et
udleveret fra politiet.

Vidne 3 har som vidne ad forhold 15 og 14 forklaret, at Midt-og Vestjyllands
Politi via Syd- og Sønderjyllands Politi den 8. februar 2011 blev kontaktet om
et indbrud i Område 2 og anmodet om at køre til Adresse 7 i Skjern for at lede
efter Tiltalte, idet man vidste, at han kørte en hvid Mazda. Da de kom til
stedet, så de bilen, og de bemærkede Person 2 og tiltalte stå derinde og rode.
På stedet så de nogle fladskærme, blandt andet en kæmpeskærm.

Afhørt herom bekræfter han, at det kunne være en 40" Samsung. Derudover
var der nogle tyske DVD-film og kameraer, samt en masse andre ting. Han er
ikke bekendt med, om kosterne er udleveret, idet Varde Politi senere kom
tilstede og overtog sag og koster.

Han husker ikke, om der blev fundet en PlayStation 2. Som nævnt stod Tiltalte
og Person 2 i fyrrummet og rodede, da de kom til stedet. Som han husker det,
var alle tingene i fyrrummet.

På forespørgsel påstod Tiltalte, at computer og film var hans.



side 6

Tiltalte er tidligere straffet således:

ved byretsdom af 4. juli 2006 med fængsel i 50 dage betinget for overtræ-
delse af straffelovens § 276 og § 290 samt bekendtgørelse om euforiserende
stoffer § 27, jf. § 2, stk. 2, samt bekendtgørelse om våben og ammunition §
14, stk. 1, nr. 9 og nr. 11.

ved dom af 10. oktober 2006 blev straffen i medfør af straffelovens § 60, stk.
1, nr. 3 gjort ubetinget.

ved byretsdom af 10. oktober 2006 med fængsel i 3 måneder betinget med
betingelser til 15. maj 2007 for overtrædelse af straffelovens § 125, stk. 1, nr.
2, § 264, stk. 1, nr. 1, § 285, stk. 1 og § 287, stk. 1, jf. § 276, § 293, stk. 1 og §
293 a, samt færdselslovens § 118, jf. § 3, stk. 1, § 26, stk. 2, § 67, stk. 2 og stk.
3 og § 105, § 106 samt § 117, stk. 1, jf. stk. 2, jf. § 53, stk. 1, samt § 117 d, jf.
§ 56, stk. 1, tildels jf. straffelovens § 89. Prøvetiden fastsattes til 3 år. Samtidig
frakendtes førerretten i 1 år fra 9. august 2007.

ved byretsdom af 15. maj 2007 med fængsel i 6 måneder for overtrædelse af
straffelovens § 293, stk. 1, § 290, stk. 1, § 276, bekendtgørelse om euforise-
rende stoffer § 27, stk. 1, jf. § 3, jf. tildels liste B nr. 80 og våbenbekendtgø-
relsens § 43, stk. 4, jf. § 14, stk. 1, nr. 3. Straffen fastsattes i medfør af straf-
felovens § 61, stk. 2 som en fællesstraf, der tillige omfattede den betingede
dom af 10. oktober 2006.

ved byretsdom af 13. marts 2008 med fængsel i 1 år og 6 måneder for over-
trædelse af straffelovens § 119, stk. 1, § 276, jf. tildels § 21, § 191, stk. 1, 1.,
jf. tildels stk. 2, jf. tildels § 21, og færdselslovens § 117 a, stk. 1.

ved byretsdom af 15. december 2008 med fængsel i 4 måneder samt en bøde
på 6.000 kr. for overtrædelse af straffelovens § 124, stk. 1, § 276 og § 293 a,
samt færdselslovens § 117 d, jf. § 56, stk. 1.

ved byretsdom af 1. december 2009 med fængsel i 8 måneder samt bøde 7.000
kr. for overtrædelse af straffelovens § 276, § 293 a, § 191, stk. 1, 1., § 291, stk.
1, bekendtgørelse om euforiserende stoffer § 27, stk. 1, jf. § 2, samt lov om
forbud mod visse dopingmidler § 4, jf. § 3, stk. 1, jf. § 1, nr. 1, samt
færdselslovens § 117 d, stk. 2, jf. § 56, stk. 1.

ved byretsdom af 27. oktober 2010 med fængsel i 3 måneder samt bøde 1.000
kr. for overtrædelse af straffelovens § 276, § 293 a, våbenbekendtgø-relsens §
15, stk. 1, nr. 9 og 10, jf. § 44, stk. 4, færdselslovens § 56, stk. 1, jf. § 117 d og
lov om forbud mod visse dopingmidler § 1, jf. § 4, jf. § 3, stk. 1, samt
færdselslovens § 72, stk. 1, jf. § 118 og § 105, jf. § 106.

Anklagemyndigheden har efter bevisførelsen påstået frifindelse i forhold 8 og
9 samt domfældelse for § 277 i forhold 1.



side 7

Tiltalte har under sagen været frihedsberøvet siden den 8. februar 2011.

Rettens begrundelse og afgørelse

Ad forhold 1: Efter Vidne 1's forklaring om fundet af adresse-bogen,
sammenholdt med tiltaltes forklaring om, at han samlede denne op i den tro, at
der var tale om en pung, findes det bevist, at han er skyldig i u-lovlig omgang
med hittegods, jf. straffelovens § 277.

Ad forhold 2-7 og 11-15 har tiltalte uden forbehold erkendt sig skyldig. Til-
ståelsen støttes af de oplysninger, der i øvrigt foreligger. Det er derfor be-vist,
at tiltalte er skyldig. Det bemærkes vedrørende forhold 13, at gernings-
tidspunktet var den 14. januar 2011. Det bemærkes videre vedrørende for-hold
15, at gerningsperioden var fra den 5. februar 2011 til den 8. februar 2011 kl.
19.15.

Ad forhold 8 og 9 vil tiltalte i overensstemmelse med anklagemyndighedens
endelige påstand være at frifinde.

Straffen fastsættes til fængsel i 8 måneder, jf. straffelovens § 285, stk. 1, jf. §
276 og § 277, straffelovens § 293a, færdselslovens § 117d, stk. 2, jf. § 56, stk.
1, bekendtgørelse om euforiserende stoffer § 27, stk. 1, jf. § 3, jf. bilag 1, liste
B nr. 12 og nr. 113, og lov om forbud mod visse dopingmidler § 4, stk. 1, jf. §
3, stk. 1, jf. § 1, nr. 1 og nr. 2.

Tiltalte straffes videre med en bøde på 1.000 kr. for overtrædelse af færd-
selslovens § 118, jf. § 72, stk. 1.

Ved straffastsættelsen er der, henset til tiltaltes mange forstraffe for ligeartet
kriminalitet, samt til det hurtige recidiv. Der er videre henset til antallet af
kørsler uden erhvervet førerret.

Forvandlingsstraffen for bøden fastsættes til fængsel i 6 dage.

I medfør af straffelovens § 75, stk. 2, nr. 1 foretages konfiskation som ne-
denfor nærmere anført.

Thi kendes for ret:

Tiltalte skal straffes med fængsel i 8 måneder.

Tiltalte skal betale en tillægsbøde på 1.000 kr.

Forvandlingsstraffen for bøden er fængsel i 6 dage.



side 8

Hos tiltalte konfiskeres 6 stk. Ritalin kapsler, 8 stk. Strattera kapsler, 2 stk.
Deca, 300 10 ml ampuller samt 1 stk. Norditropin 10 mg.

Tiltalte skal betale halvdelen af sagens omkostninger.